ESA-verkoston kokousmuistio 22.11.2023

Aika: 22.11. klo 13.00 – 14.30

Paikka: Teams

Paikalla: Juliaana Grahn
Marju Grönholm
Iina Lehtiniemi
Sanni Petäjistö

Maria Rissanen

1. Kuulumiskierros

Käytiin loppuun nopea kuulumiskierros eri kirjastojen esteettömyyteen ja saavutettavuuteen liittyvistä asioista:

Marju & Iina (Valkeakoski)
VAAOn opiskelijat jatkavat ja Marju aloittaa digiopastuksen pitämisen tulevana vuonna. Aiemmin digiopastuksesta on huolehtinut kaksi muuta työntekijää, joten nyt digiopastamiselle on enemmän resursseja käytettävissä.

Sanni (Metso, Tampere)
Metsossa kiireistä. Celian ja Celian aluevastaavien kokous oli juuri, paljon osallistujia paikalla. Kokouksessa käytiin keskustelua siitä, kuinka saada Celiaa enemmän näkyville varsinkin nuorten keskuudessa. Tuntuu siltä, että moni nuori ei välttämättä tiedä koko Celiasta mitään tai sitten ei tiedä, että sieltä löytyy myös muuta kuin oppikirjoja.

Maria (Sampola, Tampere)

Lehtilukusalin, tietotorin ja Tekomon remontti on alkamaisillaan Sampolan kirjastossa, ja ensi vuoden aikana on tarkoitus remontoida myös lasten osasto. Remonteissa on tarkoitus huomioida erityisesti esteettömyys. Sampolassa on käynyt muutamia erityisryhmiä ja maahanmuuttajien ryhmiä tutustumassa suomalaiseen kirjastoon, ja Tampereen uusien tiimien, kuten aikuisten lukutaito -tiimin, kesken mietitään keinoja parantaa kirjaston palveluiden tunnettavuutta ja saavutettavuutta. Tuo on vasta aluillaan ja tällä hetkellä vasta kartoitetaankin yhteistyökumppaneita, tavoitteita ja resursseja.

3. ESA-kysely

Esa- ja lanu-verkoston esittelykahveilla 31.10. julkaistiin esa-verkoston kysely tässä muodossa:

**1)** Minkä erityisryhmän/erityisryhmien kohtaamisesta haluaisit lisää tietoa?
Tämä on monivalintakysymys, jonka alle listataan erilaisia erityisryhmiä ja viimeiseksi vaihtoehto ”jokin muu, mikä?”

**2)** Mistä apuvälineestä haluaisit tietoa?
Tämä on monivalintakysymys, jonka alle listataan erilaisia apuvälineitä (esim. induktiosilmukka, lukiviivain/-kalvo, ruudunlukuohjelmat, erilaiset liikunnan apuvälineet) ja viimeiseksi vaihtoehto ”jokin muu, mikä?”

**3)** Minkä erityisryhmän / erityisryhmien kohtaamisesta haluaisit lisää tietoa?
Tämä on monivalintakysymys, jonka alle listataan erilaisia apuvälineitä (esim. induktiosilmukka, lukiviivain/-kalvo, ruudunlukuohjelmat, erilaiset liikunnan apuvälineet) ja viimeiseksi vaihtoehto ”jokin muu, mikä?”

**4)** Mikä esteettömyyteen ja saavutettavuuteen liittyvä asia mietityttää sinua tällä hetkellä eniten?

**5)** Mihin kaipaat lisää koulutusta?

**6)** Mitä toivot ESA-verkostolta?

**7)** Sana on vapaa: kiitä, moiti, lähetä terveisiä!

**Kyselyn tulokset:**

Vastauksia saatiin 53 kappaletta, minkä avulla pystymme jo päättelemään jotain kollegoiden tiedontarpeista ja koulutustoiveista. Vastauksissa korostui suuri koulutustarve esteettömyyteen ja saavutettavuuteen liittyen, mutta erityisesti myös nämä seikat:

* Kuinka erityisryhmien avustajat toimivat (puolesta-asiointi vrt. avustajan työt), millaisia erioikeuksia avustajilla on verrattuna toisen puolesta asioiviin asiakkaisiin?
* Erilaiset oppijat kirjastovierailuilla, erityisluokkien kirjastokäynnit. Tätä voisimme lähestyä yhdessä lanu-verkoston kanssa.
* Rasismi ja fasismi, mitä kaikkea nämä voivat olla ja kuinka niihin puuttua, ja mitkä ovat sananvapauden rajat? Tätä teemaa voisi viedä eteenpäin demokratiatyön kautta.
* Vinkkipankki

Lisäksi kiiteltiin esa-verkostoa sen olemassaolosta ja hyvästä työstä. Suuri osa kysymyksistä linkittyi muiden verkostojen toimintaan, joten tarvetta yhteistyölle verkostojen välille selvästi on. Tulevaisuudessa pidetäänkin kyselyn vastaukset mielessä seuraavia koulutuksia ja esa-pulinoita suunniteltaessa.

4. Tulevat koulutukset ja toimintasuunnitelma ensi vuodelle

**Esteettömyyskoulutus:**

* AkePikelle tarjottiin esteettömyyteen liittyvää koulutusta, kouluttajana Jaana Solasvuo, joka edellisenä vuonna piti Lahden Akelle vastaavanlaista koulutusta. Juliaana ja Maria palaveerasivat Jaanan ja FCG:n koulutuspäällikkö Milla Toivosen kanssa ja päättivät pyytää tarjousta esteettömyyskoulutuksesta ensi vuoden keväälle, jolloin koulutus pääsee osaksi uutta Aspa-ajokorttia. Koulutuksen sisällöksi sovittiin seuraavaa:

1. Esteettömyys — mitä sillä tarkoitetaan
2. Kenelle esteettömyys on tarkoitettu?
3. Esteettömyyteen liittyvästä lainsäädännöstä ja sopimuksista

4. Miten esteettömyyden toteutumiseen voidaan vaikuttaa
5. Esteettömyys palveluissa - esimerkkejä esteettömyydestä kirjastossa
6. Keskustelua, ajatuksia, kysymyksiä

Kyseinen koulutus järjestetään 7.2.2024 ja sen etkoina pidetään 31.1.2024 klo 10.00-11.30 esa-pulinat, jonka aiheeksi otetaan tilalliseen esteettömyyteen liittyviä teemoja. Suunnitellaan tulevia esa-pulinoita tarkemmin vielä joulukuun ja tarvittaessa tammikuun aikana.

**Toimintasuunnitelma:**

Päivitettiin aiemmassa kokouksessa suunniteltua esa-verkoston toimintasuunnitelmaa:

1. esa-kysely, kysely julkaistaan 31.10.2023, vastausaikaa 15.11. saakka
2. käsitellään kyselyn tuloksia seuraavassa kokouksessa 22.11. ja suunnitellaan esa-pulinat niiden pohjalta
3. toteutetaan esa-pulinat tammikuussa 2024 kevään esteettömyyskoulutuksen lämmittelynä
4. Jaana Sulasvuon esteettömyyskoulutus 7.2.2024
5. pidetään seuraava Ideat ja vinkit -koulutus 27.8.2024 klo 13-15 teemalla erityisluokat ja heidän kohtaaminen, järjestetään koulutus yhteistyössä lanu-verkoston kanssa. Otsikko voisi olla ”Esa-verkoston ideat ja vinkit: Erityiset kohtaamiset”.

5. AkePiken kuulumiset

Toimintasuunnitelma oli kommentoitavana 24.11. saakka, esteettömyys ja saavutettavuus huomioitu toimintasuunnitelmassa hyvin. Ensi vuoden 2024 budjetti koulutuksiin on 500 euroa verkostoa kohti ja matkustamista varten 500 euroa. Käytiin toimintasuunnitelmaa ja ensi vuoden vuosikelloa Juliaanan kanssa läpi.

Sovittiin esa-pulinoiden ja Ideat ja vinkit -koulutuksen päivämääriä samalla, kun käytiin läpi AkePiken vuosikelloa. Kannattaa tutustua koko vuosikelloon, mutta tässä muutamia päiviä kalenteriin merkittäväksi:

* Esa-pulinat 31.1. klo 10-11.30
* Verkostojen foorumi 11.4. todennäköisesti Jyväskylässä: aamupäivällä yhteistä ohjelmaa ja iltapäivällä aikaa verkostojen kokouksille.
* Ratkaisukahvien vieraana Monikielisen kirjaston työntekijä 26.4.
* Esa-verkoston Ideat ja vinkit: Erityiset kohtaamiset -koulutus 27.8. klo 13-15

Lopuksi Juliaana kertoi uudesta Asiakaspalvelun ajokortista, jossa esteettömyys ja saavutettavuus -asiat ovat hienosti mukana Solasvuon koulutuksen ja Ideat ja vinkit -koulutuksen myötä. Nämä löytyvät kohdasta ”Asiakkaan kohtaaminen PiKe-kirjastoissa”.

4. Seuraava kokous

11.12.2023 klo 13-14.30.